हालांकि, मुझे इसमें एक रास्ता नजर आ रहा है। अगर ऐसा कर दिया जाए तो लोगों को सहूलियत हो जाएगी और सरकार को कुछ सही आंकड़े भी मिल सकते हैं। सम नंबर वाले दिन विषम और विषम नंबर वाले दिन सम नंबर की गाड़ी चलाने का जुर्माना दो हजार रुपए है। प्रयोग अवधि में इसे 10 हजार रुपए एक मुश्त कर दिया जाए और यह भी देख लिया जाए कि कितने लोग प्रदूषण कम करने के नाम पर ये पैसे देने के लिए तैयार होते हैं – और प्रयोग अवधि की यह छूट बाद में उपयुक्त समझी जाए तो स्थायी भी हो सकती है। वरना दिल्ली में ज्यादातर लोगों के पास जितना पैसा है उससे दूसरी गाड़ी के नाम पर और फिर सम या विषम नंबर वाली गाड़ी के नाम पर गाड़ियों की संख्या बढ़ेगी ही घटेगी नहीं और उसका दबाव किसी ना किसी रूप में रहेगा ही।